gl gl gl gl gl lt it gl gl gl gl es gl es pt en gl gl gl gl gl gl gl gl hbs_lat gl pt en gl gl
Web Municipal do Concello de Ferrol
Inicio Concello De actualidade Novas
xoves, 08 de setembro de 2022
O Concello e a Sociedade Galega de Historia Natural ofrecen de balde rutas a Doniños e un paseo polos xardíns da cidade
O programa ‘A Biblioteca sae ao medio’ inclúe dúas saídas pola praia, unha diúrna e outra nocturna
O Concello de Ferrol, en colaboración coa Sociedade Galega de Historia Natural (SGHN), ofrece tres saídas no marco do programa ‘A Biblioteca sae ao medio”: dúas ao areal e lagoa de Doniños, unha nocturna e outra diurna, así como un paseo polos xardíns da cidade.
Deste modo, a ruta nocturna pola praia será o sábado 10 de setembro, ás 21:00 horas, desde o aparcadoiro de Outeiro, e a diúrna terá lugar o sábado 17 de setembro, ás 10:30 horas, desde o mesmo punto. Pola súa banda, o paseo polos xardíns da cidade será o sábado 24 de setembro, a partir das 11 horas, desde os xardíns das Angustias, en Esteiro.
Tódalas saídas son gratuítas grazas ao patrocinio do Concello de Ferrol, pero para gozar delas é precisa a inscrición previa chamando aos números de teléfono 698 141 384 e 881 931 315.Cada saída oferta 20 prazas e recoméndase levar roupa e calzado cómodos e acordes coa meteoroloxía, así como auga e crema solar se procedese. Para a saída Doniños nocturno recoméndase levar lanterna.
Praza de Armas, s/n - 15402 Ferrol
Teléfono: 981 944 000
Utilizamos cookies propias e de terceiros para mellorar a experiencia de navegación, e ofrecer contidos personalizados. Ao continuar coa navegación entendemos que se acepta a nosa política de cookies.